Document ID: 32005R0606

32005R0606
L 100/15
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 606/2005 НА КОМИСИЯТА
от 19 април 2005 година
за изменение на Регламент (ЕО) № 795/2004 за определяне на подробни правила за прилагането на схемата за еднократни плащания, предвидена по силата на Регламент (ЕО) № 1782/2003 на Съвета за установяване на общи правила за схемите за пряко подпомагане в рамките на Общата селскостопанска политика и за установяването на някои схеми за подпомагане на земеделските стопани
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1782/2003 на Съвета от 29 септември 2003 г. за установяване на общи правила за схемите за пряко подпомагане в рамките на Общата селскостопанска политика и за установяването на някои схеми за подпомагане на земеделските стопани и за изменение на Регламенти (ЕИО) № 2019/93, (ЕО) № 1452/2001, (ЕО) № 1453/2001, (ЕО) № 1454/2001, (ЕО) № 1868/94, (ЕО) № 1251/1999, (ЕО) № 1254/1999, (ЕО) № 1673/2000, (ЕИО) № 2358/71 и (ЕО) № 2529/2001 (1), и по-специално член 51, буква б), втора алинея и член 145, букви в) и г) от него,
като има предвид, че:
(1)
Регламент (ЕО) № 795/2004 на Комисията (2) въвежда правилата за прилагане на схемата за еднократни плащания считано от 2005 г. Опитът от административното и оперативно прилагане на тази схема на национално равнище показва, че в някои отношения са необходими допълнителни подробни правила, а в други - че е необходимо съществуващите понастоящем правила да бъдат изяснени и адаптирани.
(2)
Член 24, параграф 2 от Регламент (ЕО) № 795/2004 предвижда началото на 10-месечния период, упоменат в член 44, параграф 3 от Регламент (ЕО) № 1782/2003, за всеки отделен земеделски стопанин да бъде фиксирано от държавите-членки в една дата в рамките на един период, който следва да бъде определен между 1 септември на календарната година, предхождаща годината на подаване на заявлението по схемата за еднократни плащания, и 30 април на следващата календарна година или да бъде избрано от земеделския стопанин в рамките на определения период. При определянето на началото на 10-месечния период за отделните парцели земя е целесъобразно на земеделските стопани да се предостави по-голяма гъвкавост когато конкретните условия в селското стопанство дават основание за това.
(3)
Член 51 от Регламент (ЕО) № 1782/2003, изменен от Регламент (ЕО) № 864/2004 на Съвета (3) и въведен в сила от 1 януари 2005 г. с Регламент (ЕО) № 394/2005 на Комисията, разрешава на държавите-членки да позволят на допустимите според изискванията площи да се отглеждат втори култури в продължение на период от най-много три месеца, началото на който започва на 15 август всяка година. Целесъобразно е тази дата да се изтегли напред, за да се позволи в районите, където зърнените култури обикновено се прибират по-рано поради климатичните особености, за което съответните държави-членки са информирали Комисията, да се отглеждат междинни зеленчукови култури.
(4)
Поради това в Регламент (ЕО) № 795/2004 следва да се внесат съответните изменения.
(5)
Поради факта, че Регламент (ЕО) № 795/2004 е в сила от 1 януари 2005 г., се счита за целесъобразно разпоредбите, предвидени по силата на настоящия регламент, да бъдат в сила от същата дата.
(6)
Мерките, предвидените в настоящия регламент, са в съответствие със становището на Управителния комитет по преките плащания,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕО) № 795/2004 се изменя, както следва:
1.
В член 24, параграф 2 се добавя следната алинея:
„Въпреки това, когато конкретните условия в селското стопанство дават основание за това, държавите-членки могат да разрешат на земеделските стопани да определят в рамките на фиксирания период, упоменат в първа алинея, две различни дати за начало на 10-месечния период за техния селскостопански обект. Земеделските стопани, които се възползват от тази възможност, следва да посочат в общото си заявление избраните от тях дати за всеки отделен поземлен имот в допълнение към останалата информация, която следва да представят съгласно член 12 от Регламент (ЕО) № 795/2004.“
2.
Добавя се следния член 28а:
„Член 28а
Тримесечен период, предвиден по силата на член 51, буква б) от Регламент (ЕО) № 1782/2003
Посочените в приложението държави-членки имат право да позволят на допустимите според изискванията площи да се отглеждат втори култури в продължение на период от най-много три месеца, началото на който всяка година започва от датата, определена във въпросното приложение за всяка отделна държава-членка.“
3.
Добавя се приложение, чието съдържание е еднакво с приложението към настоящия регламент.
Член 2
Настоящият регламент влиза в сила в деня на публикуването му в Официален вестник на Европейския съюз.
Той се прилага считано от 1 януари 2005 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 19 април 2005 година.

Labels: 19
5
6